**Návrh na V. zmenu rozpočtu MČ Košice – Sídlisko KVP na rok 2017**

V. zmena rozpočtu sa týka:

* zmeny rozpočtu bežných príjmov a výdavkov. Po zmene bežného rozpočtu tento ostáva schodkový.
* zmeny rozpočtu kapitálových výdavkov. Po zmene vo výdavkovej časti kapitálového rozpočtu tento ostáva schodkový.

**I. B e ž n ý r o z p o č e t :**

***Zmena príjmovej časti rozpočtu***

***v €***

|  |  |  |  |  |  |
| --- | --- | --- | --- | --- | --- |
| **Položka** | **Kód zdroja** | **T e x t** | **Rozpočet** | **Upravený rozpočet** | **Rozdiel** |
|  |  |  |  |  |  |
| 312 | 3AC1,3AC2/M 12 | Transfery v rámci verejnej správy (národný projekt „Praxou k zamestnaniu) | - | **7 026** | + 7 026 |
|  |  |  |  |  |  |
|  |  | **Bežné príjmy celkom:** |  |  |  |

***Zmena výdavkovej časti rozpočtu***

***v €***

|  |  |  |  |  |  |  |
| --- | --- | --- | --- | --- | --- | --- |
| **Funk. klasif.** | **Položka** | **Kód zdroja** | **T e x t** | **Rozpočet** | **Upravený rozpočet** | **Rozdiel** |
|  |  |  | **Program 9: Administratíva** |  |  |  |
|  |  |  | ***Podprogram 9.1: Administratíva*** |  |  |  |
|  |  |  | (národný projekt „Praxou k zamestnaniu) |  |  |  |
| 01.1.1 | 610 | 3AC1;3AC2/M 12 | Mzdy, platy, služobné príjmy a ostatné osobné vyrovnania | - | **1 306** | + 1 038 |
|  | 610 | 41 | Mzdy, platy, služobné príjmy a ostatné osobné vyrovnania | - | **361** | + 308 |
|  | 620 | 3AC1;3AC2/M 12 | Poistné a príspevok do poisťovní | - | **460** | + 365 |
|  | 620 | 41 | Poistné a príspevok do poisťovní | - | **125** | + 106 |
|  | 633 | 3AC1;3AC2/M 12 | Materiál | - | **60** | + 60 |
|  | 637 | 41 | Služby (stravovanie, prídel do SF ) | - | **200** | + 171 |
|  | 642 | 41 | Transfery jednotlivcom a neziskovým právnickým osobám | - | **50** | + 50 |
|  |  |  |  |  |  |  |
|  |  |  | **Program 7: Prostredie pre život** |  |  |  |
|  |  |  | ***Podprogram 7.6: Menšie obecné služby*** |  |  |  |
|  |  |  | (národný projekt „Praxou k zamestnaniu) |  |  |  |
| 06.2.0 | 610 | 3AC1;3AC2/M 12 | Mzdy, platy, služobné príjmy a ostatné osobné vyrovnania | - | **4 960** | + 3 937 |
|  | 610 | 41 | Mzdy, platy, služobné príjmy a ostatné osobné vyrovnania | - | **661** | + 607 |
|  | 620 | 3AC1;3AC2/M 12 | Poistné a príspevok do poisťovní | - | **1 734** | + 1386 |
|  | 620 | 41 | Poistné a príspevok do poisťovní | - | **233** | + 213 |
|  | 633 | 3AC1;3AC2/M 12 | Materiál | - | **240** | + 240 |
|  | 637 | 41 | Služby (stravovanie , prídel do SF ) | - | **745** | + 675 |
|  | 642 | 41 | Transfery jednotlivcom a neziskovým právnickým osobám |  | **200** | + 200 |
|  |  |  | (zníženie z dôvodu realizácie národného projektu „Praxou k zamestnaniu) |  |  |  |
|  |  |  | ***Program 7.5: Detské ihriská na verejných priestranstvách*** |  |  |  |
| 06.2.0 | 635 | 41 | Rutinná a štandardná údržba | 35 520 | **33 190** | - 2330 |
|  |  |  |  |  |  |  |
|  |  |  | **Program 2: Interné služby** |  |  |  |
|  |  |  | ***Podprogram 2.6: Obecný informačný systém*** |  |  |  |
| 01.1.1 | 636 | 41 | Nájomné za nájom | - | **280** | + 210 |
|  |  |  |  |  |  |  |
|  |  |  | **Program 7: Prostredie pre život** |  |  |  |
|  |  |  | ***Podprogram 7.3: Verejné osvetlenie*** |  |  |  |
| 06.4.0 | 635 | 41 | Rutinná a štandardná údržba | 1 420 | **1 210** | - 210 |
|  |  |  |  |  |  |  |
|  |  |  |  |  |  |  |
|  |  |  | **Program 6: Kultúra** |  |  |  |
|  |  |  | ***Podprogram 6.3: Podpora kultúrnych a spoločenských aktivít*** |  |  |  |
| 08.2.0 | 641 | 41 | Transfery v rámci verejnej správy | 320 | **0** | - 320 |
|  | 642 |  | Transfery jednotlivcom a neziskovým právnickým osobám | 330 | **0** | - 330 |
|  |  |  | ***Podprogram 6.2: Kultúrne podujatia*** |  |  |  |
|  | 637 | 41 | Služby | 16 340 | **17 740** | + 1 400 |
|  |  |  | **Program 8: Sociálne služby** |  |  |  |
|  |  |  | ***Podprogram 8.3: Dotácia pre žiakov v predškolskom a školskom veku*** |  |  |  |
| 09.6.0.1 | 642 | 41 | Transfery jednotlivcom a neziskovým právnickým osobám | 450 | **0** | - 450 |
|  |  |  | ***Podprogram 8.7: Rodina a deti*** |  |  |  |
| 10.4.0 | 642 | 41 | Transfery jednotlivcom a neziskovým právnickým osobám | 300 | **0** | - 300 |
|  |  |  |  |  |  |  |
|  |  |  |  |  |  |  |
|  |  |  | **Program 9: Administratíva** |  |  |  |
|  |  |  | ***Podprogram 9.1: Administratíva*** |  |  |  |
| 01.1.1 | 610 | 41 | Mzdy, platy, služobné príjmy ... | 273 624 | **272 694** | - 930 |
|  | 620 | 41 | Poistné a príspevky do poisťovní | 106 013 | **105 693** | - 320 |
|  | 642 | 41 | Transfery jednotlivcom a neziskovým právnickým osobám | 2 990 | **4 240** | + 1250 |
|  |  |  |  |  |  |  |
|  |  |  | **Program 2: Interné služby** |  |  |  |
|  |  |  | ***Podprogram 2.4: Hospodárska správa, údržba a prevádzka budov*** |  |  |  |
| 01.3.3 | 637 | 41 | Služby | 15 903 | **16 743** | + 840 |
|  | 635 | 41 | Údržba budov, objektov alebo ich častí | 36 844 | **36 004** | - 840 |
|  |  |  | **Program 5: Šport** |  |  |  |
|  |  |  | ***Podprogram 5.4: Mobilná ľadová plocha*** |  |  |  |
| 08.1.0 | 637 | 41 | Služby | 0 | **630** | + 630 |
|  |  |  |  |  |  |  |
|  |  |  | **Program 2: Interné služby** |  |  |  |
|  |  |  | ***Podprogram 2.4: Hospodárska správa, údržba a prevádzka budov*** |  |  |  |
| 01.3.3 | 635 | 41 | Údržba budov, objektov alebo ich častí | 36 044 | **35 414** | - 630 |
|  |  |  |  |  |  |  |
|  |  |  |  |  |  |  |
|  |  |  | **Celkom za bežné výdavky** |  |  | **+ 7 026** |

**II. K a p i t á l o v ý r o z p o č e t**

***Zmena výdavkovej časti rozpočtu v €***

|  |  |  |  |  |  |  |
| --- | --- | --- | --- | --- | --- | --- |
| **Funk. klasif.** | **Položka** | **Kód zdroja** | **T e x t** | **Rozpočet** | **Upravený rozpočet** | **Rozdiel** |
|  |  |  | **Program 1: Plánovanie, manažment a kontrola** |  |  |  |
|  |  |  | ***Podprogram 1.2: Strategické plánovanie a projekty*** |  |  |  |
| 04.4.3 | 716 | 46 | Prípravná a projektová dokumentácia | 9 300 | **12 810** | + 3 510 |
|  |  |  | **Program 4: Komunikácie** |  |  |  |
|  |  |  | ***Podprogram 4.1: Výstavba chodníkov*** |  |  |  |
| 04.5.1 | 717 | 46 | Realizácia stavieb a ich technického zhodnotenia | 15 300 | **17 500** | + 2 200 |
|  |  |  | ***Podprogram 4.2: Výstavba parkovísk*** |  |  |  |
| 04.5.1 | 717 | 46 | Realizácia stavieb a ich technického zhodnotenia | 28 000 | **22 290** | - 5 710 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  | **Celkom za kapitálové výdavky** |  |  | **0** |

**Dôvodová správa**

**B e ž n ý r o z p o č e t**

***Príjmová a výdavková časť***

Návrh na zvýšenie rozpočtu v príjmovej a výdavkovej časti, ako aj zmenu rozpočtu vo výdavkovej časti (***Podprogram 9.1: Administratíva, Podprogram 7.6: Menšie obecné služby, Podprogram 7.1: Údržba verejnej zelene, Program 7.5: Detské ihriská na verejných priestranstvách)*** predkladáme z dôvodu využitia možnosti zamestnať piatich pracovníkov na obdobie 9 mesiacov prostredníctvom ÚPSVaR s možnosťou poskytnutia finančných príspevkov na krytie časti miezd a odvodov do poistných fondov, ako aj časti nevyhnutných nákladov v rámci národného projektu „Praxou k zamestnaniu“. Hlavnou oprávnenou aktivitou projektu je poskytovanie finančných príspevkov na podporu **mentorovaného zapracovania a praxe** u zamestnávateľa, ktorý na tento účel vytvorí pracovné miesto.

Národný projekt „Praxou k zamestnaniu“ sa realizuje prostredníctvom úradov práce, sociálnych vecí a rodiny ako aktívne opatrenie na trhu práce podľa § 54 ods. 1 písm. a) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

Finančný príspevok na úhradu časti CCP zamestnanca (mzda + odvody) je vo výške najviac 95 % CCP zamestnanca, najviac vo výške minimálnej CCP na rok 2017 , t. j. maximálne 588,11 € pri plnom pracovnom úväzku.

Finančný príspevok na úhradu časti nevyhnutných nákladov - napr. na osobné ochranné pracovné prostriedky, pracovné pomôcky, pracovné náradie je vo výške 59,89 €/zamestnanec. Poskytuje sa 1 x počas mentorovaného zapracovania + 1 x počas praxe.

Finančný príspevok na mentora sa poskytuje najviac vo výške 73,51 € /1 mentorovaný zamestnanec/1 mesiac za mentorované obdobie.

Finančné príspevky sa poskytujú zamestnávateľovi mesačne najmenej počas 6 mesiacov (mentor) a najviac počas 9 mesiacov.

V rámci daného projektu navrhujeme zamestnať jedného zamestnanca na administratívne práce – spravovanie webovej stránky a grafická príprava materiálov pre potreby jednotlivých oddelení, jedného koordinátora a troch zamestnancov na verejnoprospešné práce .

Na základe vyššie uvedeného navrhujeme na tento účel rozpočtovať, resp. upravovať rozpočet pre rok 2017 na obdobie od 20. 9. – 31.12.2017. V roku 2018 bude na tento účel navrhnutý rozpočet na obdobie od 1.1. – 20.6.2018.

Zmena rozpočtu pri výdavkoch z vlastných zdrojov (nekrytých z príspevku ÚPSVaR) je riešená znížením výdavkov v sume 2 330,- € na položke údržby detských ihrísk a detských prvkov, a to z dôvodu, že rozpočet na danej položke v sume 35 520,- € je nadhodnotený. Priemerný výdavok za predchádzajúcich 7 rokov je vo výške 12 704,53 €, pričom do roku 2014 sa na tejto položke účtovala aj údržba športových ihrísk.

Presun položiek je na výdavky súvisiace so zamestnávaním UoZ na § 54, ktorí budú vykonávať aj malú údržbu detských ihrísk a detských prvkov (napr. prekopávanie pieskovísk, výmeny dosiek na lavičkách, nátery zariadení a pod.), čo nebude musieť byť vykonávané dodávateľským spôsobom.

**Ďalšie zmeny vo výdavkovej časti bežného rozpočtu:**

* ***Podprogram 2.6: Obecný informačný systém; Podprogram 7.3: Verejné osvetlenie; –*** zmenu rozpočtu v sume 210,- navrhujeme v súvislosti so zamestnaním grafika v rámci projektu „Praxou k zamestnaniu“. Na tento účel navrhujeme zabezpečiť softvér na súbor grafických programov formou prenájmu pri mesačnom pláne 70,- €/mesiac. Za obdobie október – december 2017 to činí 210,- €. V roku 2018 bude na tento účel rozpočtovaných 630,- €. Pri obstaraní softvéru sa ušetrí na grafických službách pri zabezpečovaní občasníka Kvapka pri jednom vydaní v sume 300,- €. Pri tejto zmene navrhujeme znížiť výdavky, ktoré vznikli zrušením zmluvy so spoločnosťou ELTODO OSVETLENIE, s.r.o., kde služby na zabezpečenie osvetlenia v stánkoch MHD prešli na mesto Košice.
* ***Podprogram 6.2: Kultúrne podujatia; Podprogram 6.3: Podpora kultúrnych a spoločenských aktivít ; Podprogram 8.3: Dotácia pre žiakov v predškolskom a školskom veku; Podprogram 8.7: Rodina a deti*  –** navrhovaná zmena rozpočtu sa týka dotácií na II. polrok 2017, ktoré boli predmetom schvaľovania v MieZ v júni 2017. Vzhľadom k tomu, že žiadosti o dotácie na II. polrok 2017 neboli schválené, navrhujeme tieto finančné prostriedky previesť na kultúrne podujatia.
* ***Podprogram 9.1: Administratíva* -** zmena rozpočtu v  rámci položiek 610, 620 a 642 je navrhovaná z dôvodu vyšších výdavkov za náhradu príjmu pri dočasnej pracovnej neschopnosti zamestnanca platenú zamestnávateľom v celkovej sume 1 250,- €.
* ***Podprogram 2.4: Hospodárska správa, údržba a prevádzka budov* -** zmena rozpočtu v  rámci položiek 637 a 635 je navrhovaná z dôvodu potreby vrátiť stálu zálohu a preplatok z nájomného za rok 2016 pre nájomcu pozemkov, ktorému sa skončila nájomná zmluva v rámci podmienok zakotvených v zmluve. Ide o zvýšenie rozpočtu na položke vrátenie príjmov minulých rokov znížením položky na údržbu objektov v sume 840,- €.
* ***Podprogram 5.4: Mobilná ľadová plocha, Podprogram 2.4: Hospodárska správa, údržba a prevádzka budov -*** zmenu rozpočtu v sume 630,- navrhujeme v súvislosti s realizáciou obchodno-verejnej súťaže, kde je potrebné vypracovať dva znalecké posudky, a to na stanovenie hodnoty MĽP pre účely predaja a na stanovenie hodnoty prenájmu športovo-relaxačného areálu v Drocárovom parku, ako aj zverejniť inzercie týkajúcej sa OVS v regionálnej tlači v počte dvoch zverejnení.

**K a p i t á l o v ý r o z p o č e t**

* ***Podprogram 1.2: Strategické plánovanie a projekty; Podprogram 4.1: Výstavba chodníkov; Podprogram 4.2: Výstavba parkovísk –*** zmena rozpočtu je navrhovaná z dôvodu:
* výsledkov prieskumu trhu na realizáciu projektových dokumentácií na parkoviská na Zombovej a Janigovej ul.,
* výsledkov prieskumu trhu na realizáciu projektovej dokumentácie na prestavbu priestorov v ObC III časť A (v priestoroch terajšieho nájomcu Mikro s.r.o.) za účelom presťahovania Denného centra,
* výsledkov prieskumu trhu na samotnú rekonštrukciu chodníkov na dopravnom ihrisku.

Projektová dokumentácia na parkoviská na Zombovej a Janigovej ul. je rozpočtovaná vo výške spolu 2 000,- € oproti cenovej ponuke v sume 4 230,- € (projekt bude obsahovať dokumentáciu pre územné rozhodnutie, dokumentáciu pre stavebné povolenie). Vzhľadom k tomu navrhujeme zvýšiť rozpočet na daný projekt o 2 230,- €.

Projektová dokumentácia na prestavbu priestorov v ObC III časť A je v rámci zmeny rozpočtu schválená v sume 800,- € oproti cenovej ponuke 2 080,- €. Projekt bude obsahovať architektonické a stavebné riešenie, statiku, požiarnu ochranu, elektroinštaláciu, zdravo technické inštalácie, vykurovanie a rozpočet s výkazom výmer pre jednu alternatívu. Vzhľadom k tomu navrhujeme zvýšiť rozpočet na daný projekt o 1 280,- €.

Výsledkom prieskumu trhu na rekonštrukcii chodníkov na dopravnom ihrisku je cenová ponuka v sume 5 500,- €, čo je oproti schválenému rozpočtu (3 300,- €) suma vyššia o 2 200,- €.

Zvýšenie rozpočtu na projektové dokumentácie a rekonštrukciu chodníkov na dopravnom ihrisku v celkovej sume 5 710,- € navrhujeme riešiť znížením rozpočtu kapitálových výdavkov na výstavbu parkovísk s tým, že tieto sa v roku 2017 nebudú realizovať v plnom rozsahu.

Dôvodom je, že MČ požiadala listom mesto Košice o stanovisko k zámeru výstavby parkoviska na Janigovej ulici s tým, že mesto Košice by predmetnú parcelu, na ktorej bude realizované parkovisko dalo do správy MČ a taktiež by súhlasilo s posunom existujúceho plota na úkor pozemku ZŠ Janigova. Na predmetnú žiadosť MČ nedostala zatiaľ odpoveď. Po telefonickom kontakte MČ získala informáciu, že táto žiadosť by mohla byť vybavená kladne v prípade, že samotná ZŠ na Janigovej ul. bude súhlasiť s prevodom pozemku do správy mestskej časti. Avšak administratívne úkony pri riešení daného problému budú trvať dlhší čas z dôvodu, že prevod pozemku podlieha prerokovaniu na majetkovej komisii mesta Košice a rade primátora mesta Košice. Vzhľadom k tomu nepredpokladáme, že samotná výstavba sa bude realizovať v roku 2017.

Re**kapitulácia celkového rozpočtu za rok 2017**

|  |  |
| --- | --- |
| **Bežné príjmy:** | **1 240 064** |
| **Bežné výdavky:** | **1 251 064** |
| **Rozdiel - schodok** | **- 11 000** |
|  |  |
|  |  |
| **Kapitálové príjmy:** | **24 457** |
| **Kapitálové výdavky:** | **123 100** |
| **Rozdiel – schodok** | **- 98 643** |
|  |  |
|  |  |
| **Príjmy finančných operácii:** | **109 643** |
| **Výdavky finančných operácii:** | **-** |
| **Rozdiel:** | + **109 643** |
|  |  |
| **Príjmy celkom:** | **1 257 495** |
| **Výdavky celkom:** | **1 367 138** |
| **Rozdiel – schodok z bežného a kapitálového rozpočtu** | **- 109 643** |
| **Rozdiel vo finančných operáciách** | **+ 109 643** |
| **Rozdiel:** | **0** |

Spracovala: Ing. Ľudmila Nogová